Sacrosancto et exorabili loco, nomine Cluniaco, in honore Dei et sanctorum apostolorum Petri et Pauli dicato, quem donnus Maiolus, abba, regere videtur. Nos, in Dei nomine, Sendelenus, Aya, Dado, Arleus, Engelelmus, Teutbertus, elemosinarii, donamus, pro anima Rotberti, aliquid ex rebus ipsius, quas jure hereditario possidebat, et in locum sepulturæ; quæ sunt sitæ in pago Matisconense, in agro Marciacensi, in villa Varingo: hoc est unum campum, qui terminatur a mane rocha, a meridie et a sero terra Sancti Petri, a cirtio terra Arlei et heredum suorum. Item in alio loco, in villa quæ dicitur Maliacus, donamus alium campum, terminatum a mane et a cirtio terra Sancti Petri, a meridie terra Arbranni, a sero increpito. Infra istas terminationes, totum ad integrum donamus atque transfundimus eo tenore ad locum prefatum, ut ipsius loci rectores, ab hodierno die et deinceps, faciant quicquid voluerint, sine contradictione. Qui autem contradixerit, non valeat vindicare quod repetit, sed coactus judiciaria potestate, a[u]ri libram I persolvat, et postea hæc donatio firma et stabilis permaneat, stipulatione subnixa. Actum Cluniaco publice. S. Sendeleni, S. Ayæ, S. Dadonis, S. Arlei, S. Ingelelmi, S. Teutberti, qui donaverunt et ipsi firmaverunt. S. Wichardi. S. Otberti. S. Bernerii. S. Isengaudi. Rothardus scripsit mense junio, anno VIIII Lotharii regis.